joelniklaus/EU_Wikipedias huggingface dataset:
Yeremi Pino

Yeremi Jesús Pino Santos (s. 20. lokakuuta 2002 Las Palmas, Kanariansaaret, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Villarrealia ja on pelipaikaltaan oikea laitalinkki.

Seurajoukkueura 
Vietettyään kesän 2020 harjoituskauden edustusjoukkueen kanssa Unai Emeryn alaisuudessa, Pino pelasi ensimmäisen ottelunsa ammattilaisena 22. lokakuuta 2020 Eurooppa-liigan lohkovaiheen ottelussa turkkilaista Sivassporia vastaan. Ensiesiintymisensä maan pääsarjassa Primera Divisiónissa hän teki kolme päivää myöhemmin ottelussa Cádizia vastaan.

Pino teki ensimmäisen maalinsa ammattilaisurallaan 29. lokakuuta 2020 Eurooppa-liigan lohkovaiheen ottelussa FK Karabahia vastaan. 12. marraskuuta 2020 Pino teki jatkosopimuksen seuran kanssa, joka ulottui vuoteen 2024 asti.

26. toukokuuta 2021 pelatessaan Eurooppa-liigan loppuottelussa englantilaista Manchester Unitedia vastaan, Pinosta tuli nuorin espanjalainen jalkapalloilija 18 vuoden ja 218 päivän iässä, joka on ollut avauskokoonpanossa eurooppalaisen jalkapallokilpailun loppuottelussa. Aikaisemmin tätä ennätystä piti hallussaan Iker Casillas, joka oli 19 vuoden ja neljän päivän ikäinen, kun hän pelasi Mestarien liigan loppuottelussa 2000.

Maajoukkueura 
Pino pelasi ensimmäisen maaottelunsa aikuisten tasolla Liettuaa vastaan 8. kesäkuuta 2021. Espanja pelasi tuon ottelun alle 21-vuotiaiden maajoukkueen kokoonpanolla, kun aikuisten maajoukkueeseen kuulunut Sergio Busquets antoi positiivisen COVID-19 näytteen ennen ottelua ja sen johdosta osa joukkueesta joutui eristykseen.

Lähteet

Aiheesta muualla 
 Yeremi Pinon tilastot BDFutbol-sivustolla 
 Yeremi Pinon tilastot Soccerway-sivustolla 

Espanjalaiset jalkapalloilijat
Vuonna 2002 syntyneet
Elävät henkilöt
Charles Adolphe Wurtz

Charles Adolphe Wurtz (26. marraskuuta 1817 Strasbourg, Ranska – 12. toukokuuta 1884 Pariisi, Ranska) oli ranskalainen kemisti ja lääkäri. Hän muistetaan amiinien löytämisestä vuonna 1849.

Elämä
Wurtz omistautui Strasbourgissa samanaikaisesti lääketieteen ja kemian opinnoille ja liittyi vuonna 1842 Justus von Liebigin laboratorioon Gießenissä. Hänestä tuli lääketieteen tohtori vuonna 1843 Pariisissa, jossa hän työskenteli Antoine Jérôme Balardin johdolla Sorbonnen yliopistossa ja sen jälkeen Jean-Baptiste Dumasin yksityisessä laboratoriossa.
 
Vuonna 1850 Wurtz perusti Gießenin laboratorion mallin mukaisen laboratorion, mutta joutui luopumaan tästä yrityksestä taloudellisten vaikeuksien vuoksi. Saatuaan vuonna 1853 kemian professuurin ja sittemmin Ecole de médecine -yliopiston dekaanin viran, tämän koulun laboratoriosta tuli tieteellinen laitos, jossa Wurtzin johdolla koulutettiin useita sekä ranskalaisia että ulkomaisia kemistejä. Wurtzin alaisuudessa toimineesta koulusta perustettiin vuonna 1858 Société chimique de Paris. Vuonna 1872 hän teki aloitteen Association francaise pour l'avancement des sciences -yhdistyksen perustamisesta. 1881 hänestä tuli Sorbonnen yliopiston orgaanisen kemian professori ja 1884 senaattori. Wurtz paransi suuresti varsinkin lääketieteen opiskelijoille annettavaa käytännöllis-kemiallista ja fysiologista opetusta.

Tieteelliset tutkimukset
Wurtzin tutkimukset tekivät hänet uranuurtajaksi useilla orgaanisen kemian aloilla. Hajoittamalla syaanihappoestereitä kaliumilla hän keksi vuonna 1849 amiinit. Glykolia, glykolihappoa ja maitohappoa koskevat tutkimukset johtivat hänet tekemään tarkan eron emäksisyys- ja atomisuus- (arvoisuus-) käsitteiden välillä. Wurtz keksi hänen mukaansa nimitetyn hiilivetysynteesin, poistamalla kahdesta alkylijodidista jodin natriumin avulla, fenolin valmistuksen bentsolisulfoni-haposta kalisulatteella, tutki vielä dissosiaatio-ilmiöitä sekä kemiallisia fermeuttejä ynnä muuta. 

Wurtzn kirjallisissa tuotteissa, joista mainittakoon Leçons de philosophie chimique (1864) ja La theorie atomique (1879), on esitystapa erittäin kirkas ja miellyttävä.

Lähteet

Ranskalaiset kemistit
Ranskalaiset lääkärit
Ranskalaiset poliitikot
Vuonna 1817 syntyneet
Vuonna 1884 kuolleet
HUB logistics

HUB logistics on suomalainen, yksityisomisteinen logistiikka-alan yritys, joka palvelee yrityksiä useilla eri toimialoilla. HUB logistics toimii Suomessa kymmenellä eri paikkakunnalla. Yrityksen pääkonttori sijaitsee Vantaalla. HUB logistics työllistää noin 360 työntekijää eri toimipisteissä (2020). HUB logisticsin toimitusjohtaja on Joni Sundelin ja hallituksen puheenjohtaja Aarno Törmälä.

Historia 

HUB logistics perustettiin vuonna 1992. HUB logisticsin hallituksen puheenjohtaja Aarno Törmälä perusti yrityksen tarjoamaan laatujärjestelmien koulutusta ja konsultointia logistiikka-alan palveluyrityksille. Laatujärjestelmän tuoma näkyvyys yritysten prosesseihin ja palveluihin antoi näköalapaikan silloiseen logistiikan palvelutasoon Suomessa. Tästä kypsyi idea ulkoistettujen logistiikkapalveluiden kehittämisestä ja sisälogistiikan kokonaisvastuun ottamisesta palveluyritykselle.
 
Asiakastarpeiden myötä HUB logistics alkoi tuottaa logistisia palveluita aluksi huolinnan, kaupan ja teollisuuden yrityksille. 2000-luvulle saavuttaessa nähtiin selkeä tarve teollisuusyhtiöiden sisälogistiikan kehittämiselle sekä ulkoistuksille. HUB logistics nimi ja logo otettiin yhtenäiseksi brändiksi tytäryhtiöille ja palveluita lähdettiin kehittämään teknologiakeskeisesti.

Palvelut 

Yrityksen palveluita ovat:

 varastointipalvelut: materiaalin vastaanotto, varastointi ja lähettäminen
 sisälogistiikka: tavaran vastaanotto, hyllytys, varastointi, kuljetukset ja siirrot tuotannossa, sekä keräily ja lähettäminen
 pakkauspalvelut: puupakkausten valmistaminen, puupakkaukset mittatilaustyönä, projektipakkaaminen
 toimistusketjukonsultointi: logistiikan konsultointi, toimitusketjun hallinta, toimitusketjun optimointi
 lisäarvopalvelut: esiasennus- ja konfiguraatiopalvelut, kunnostamispalvelut, varalaitepalvelut, palautuskäsittely, kokoonpanot ja myymälädisplayt

Lähteet

Aiheesta muualla 

 Yrityksen verkkosivusto

Logistiikkayhtiöt
Suomalaiset yritykset
Rillumarei!

Rillumarei! on heavy metal -yhtye Viikatteen 13. studioalbumi. Se julkaistiin 2. lokakuuta 2020 levymerkillä Universal Music.

Kappaleet

Arvostelut 
 Imperiumi: 9-/10
 Inferno: 9/10
 Soundi: 
 V2.fi:

Lähteet 

Viikatteen albumit
Vuoden 2020 albumit
Lifebound

Lifebound on Bloodred Hourglassin debyyttialbumi, joka julkaistiin 24. elokuuta 2012.

Kappaleet

Arvostelut 
 Imperiumi: 7/10
 Inferno: 
 Soundi:

Lähteet 

Vuoden 2012 esikoisalbumit
Bloodred Hourglassin albumit
Heal (Bloodred Hourglassin albumi)

Heal on Bloodred Hourglassin kolmas studioalbumi, joka julkaistiin 20. lokakuuta 2017.

Kappaleet

Arvostelut 
 Imperiumi: 10/10
 Inferno: 
 Metalliluola: 8/10
 Soundi:

Lähteet 

Vuoden 2017 albumit
Bloodred Hourglassin albumit
Aasianmaksaruohot

Aasianmaksaruohot (Phedimus) on maksaruohokasveihin kuuluva kasvisuku. Suvussa on 17 lajia, joita kasvaa alkuperäisenä enimmäkseen Aasiassa, myös Etelä-Euroopassa kasvaa yksi laji. Tulokaslajeina koristekasveina viljeltyjä aasianmaksaruohoja esiintyy myös Pohjois-Euroopassa ja Pohjois-Amerikassa.

Lajeja 
 siperianmaksaruoho (Phedimus aizoon, syn. Sedum aizoon)
 pääskynmaksaruoho (Phedimus ellacombianus, syn. Sedum ellacombianum)
 mongolianmaksaruoho (Phedimus hybridus, syn. Sedum hybridum)
 kamtsatkanmaksaruoho, kamtšatkanmaksaruoho (Phedimus kamtschaticus, syn. Sedum kamtschaticum)
 mantsurianmaksaruoho (Phedimus middendorfianus, syn. Sedum middendorffianum)
 amurinmaksaruoho (Phedimus selskianus, syn. Sedum selskianum)
 kaukasianmaksaruoho (Phedimus spurius, syn. Sedum spurium)
 persianmaksaruoho (Phedimus stoloniferus, syn. Sedum stoloniferum)

Lähteet

Aiheesta muualla 
 Suomen Lajitietokeskus: Aasianmaksaruohot (Phedimus)
 Finto: Kassu – Kasvien suomenkieliset nimet: Phedimus
 Flora of North America: Phedimus 

Maksaruohokasvit
Plateiá

Plateiá () voi viitata seuraaviin saariin Kreikassa:

 Plateiá, saari Argo-Saronisten saarten saariryhmässä lähellä Aíginaa
 Plateiá, saari Argo-Saronisten saarten saariryhmässä Argoliin rannikolla
 Plateiá, saari Argo-Saronisten saarten saariryhmässä Korinthian rannikolla
 Platý eli Plateiá, saari Pohjoisten Sporadien saariryhmässä lähellä Skýrosta
Rakkaat toverit

Rakkaat toverit () on Andrei Kontšalovskin käsikirjoittama ja ohjaama venäläinen draamaelokuva vuodelta 2020. Tositapahtumiin perustuva elokuva kertoo vuoden 1962 mellakoista Novotšerkasskin kaupungissa Neuvostoliitossa sen jälkeen, kun kommunistihallinto laski työläisten palkkoja ja nosti ruoan hintaa. Kommunistihallinto lopetti mellakat armeijan verilöylyyn ja salasi tapahtumat Neuvostoliiton romahdukseen asti. Mustavalkoinen elokuva sai Venetsian elokuvajuhlilla tuomariston erikoispalkinnon ja toi Venäjän elokuva-akatemian palkintogaalassa Kontšalovskille parhaan ohjaajan palkinnon.

Juoni
Ludmila on uskollinen kommunistipuolueen jäsen pienessä Novotšerkasskin kaupungissa, jonka suuri työnantaja on sähköveturitehdas. Tehtaan työläiset alkavat mellakoida palkanalennuksia ja ruoan hinnan korotuksia vastaan, ja armeija tulee lopettamaan mielenosoitukset hyvin väkivaltaisesti. Verilöylyn yhteydessä Ludmilan tytär katoaa monien muiden tavoin. Ludmila saa selville, että mellakkaan osallistuneita haudattiin väärillä nimillä tai nimettöminä toisten vainajien hautoihin hautausmaille.

Lähteet

Andrei Kontšalovskin ohjaamat elokuvat
Venäläiset elokuvat
Vuoden 2020 elokuvat
Tositapahtumiin perustuvat elokuvat
Neuvostoliitossa tapahtuvat elokuvat
Salaóra

Salaóra () on pieni Kreikan saari tai niemi, joka sijaitsee Amvrakikóslahdessa. Saaren pinta-ala on noin 1,06 neliökilometriä ja se on asumaton (vuonna 2011). Hallinnollisesti Salaóra kuuluu Ártan kuntaan, Árta alueyksikköön ja Epeiroksen alueeseen.

Salaóra sijaitsee Logaroún laguunin ja Tsoukalión laguunin välissä niiden etelälaidalla. Sen eteläpuolella on varsinainen Amvrakikóslahti. Salaóran saari on muutettu niemeksi laguunien välissä kulkevalla pengertiellä, joka jatkuu edelleen Koronisían saarelle saakka. Salaórassa on pieni satama sekä kukkula.

Salaóra on ollut seudulla merkittävä satama- ja kauppapaikka bysanttilaisella kaudella ja osmanivallan aikana ja vielä vuoteen 1912 saakka. Paikan nimi tulee nimestä Alatagorá (Αλαταγορά), Salagorá (Σαλαγορά), ”Suolatori”, joka viittaa seudulla harjoitettuun suolakauppaan.

Lähteet

Aiheesta muualla 

Amvrakikóslahden saaret
Préveza
Voúvalos

Voúvalos () on pieni Kreikan saari, joka sijaitsee keskellä Amvrakikóslahtea. Saaren pinta-ala on noin 0,10 neliökilometriä ja se on asumaton (vuonna 2011). Hallinnollisesti Voúvalos kuuluu Prévezan kuntaan, Prévezan alueyksikköön ja Epeiroksen alueeseen.

Saarella on useita luonnonsatamia ja sen keskiosa on laguunia. Saari oli myynnissä ainakin vuonna 2021.

Lähteet 

Amvrakikóslahden saaret
Préveza
Jeremi Tammela

Jeremi Tammela (s. 12. syyskuuta 2003 Ylivieska) on suomalainen jääkiekkoilija, joka edustaa SM-liigajoukkue Rauman Lukkoa. Hän on pelipaikaltaan keskushyökkääjä. Tammela laukoo oikealta.

Ura

Seuraura 
Tammela aloitti jääkiekkoilun Ylivieskan Jääkarhuissa. Hänen koko perheensä päätti muuttaa Jyväskylään Jeremin ollessa 9-vuotias, kun Tammelan vanhin veli Jonne siirtyi pelaamaan JYPin organisaatioon. Näin ollen myös Jeremi ja hänen nuorempi isoveljensä Jussi siirtyivät seuraan. Kaudeksi 2013–2014 perhe muutti Jonnen kehityksen perässä edelleen Kuopioon ja veljekset siirtyivät Kalevan Pallon organisaatioon. Kaudella 2017–2018 Jeremi Tammela oli C-nuorten SM-sarjassa joukkueensa paras pistemies ja maalintekijä tehoilla 8+10=18. Kaudella 2018–2019 hän oli C-nuorten SM-karsinnoissa 18 osumallaan KalPan paras maalintekijä. Tammela pelasi suurimman osan kaudestaan kuitenkin seuran B-nuorissa, jossa hän voitti SM-pronssia. Kauden 2019–2020 Tammela pelasi 16-vuotiaana kokonaan KalPan A-nuorissa tehden alku- ja runkosarjassa piste per peli -tahdilla 18 ottelussa tehot 6+12=18.

Kaudeksi 2020–2021 Tammela siirtyi Rauman Lukon U20-joukkueeseen. Hän oli tehoilla 16+16=32 joukkueen paras maalintekijä ja toiseksi paras pistemies Sami Päivärinnan jälkeen. Pudotuspeleissä Tammela voitti tehoilla 5+5=10 koko U20 SM-sarjan piste- ja maalipörssin. Hän voitti kauden päätteeksi sarjan mestaruuden. 

Kaudella 2021–2022 Tammela oli tehoilla 9+18=27 Lukon U20-joukkueen toiseksi paras pistemies Luka Nymanin jälkeen. Hän voitti kauden päätteeksi U20 SM-sarjan mestaruuden. Tammela debytoi kauden aikana myös Lukon SM-liigajoukkueessa. Hän teki miesten pääsarjadebyyttinsä Mestarien liigan alkulohkon päätöskierroksella 13. lokakuuta 2021 vieraissa walesilaista Cardiff Devilsia vastaan, jolloin jo jatkopaikkansa varmistanut Lukko peluutti useita U20-joukkueensa pelaajia. Tammela merkittiin joukkueen nelosketjun vasempaan laitaan Julius Mattilan ja Miro Markkulan viereen. Hän sai ottelussa jääaikaa 13.58 minuuttia. Tammela teki myös ensimmäisen pääsarjamaalinsa. Hänen osumansa hyväksyttiin videotarkistuksen päätteeksi. SM-liigadebyyttinsä Tammela teki 1. joulukuuta 2021 Hämeenlinnan Pallokerhoa vastaan, kun Lukosta oli eri syistä sivussa peräti seitsemän hyökkääjää. Tammela merkittiin joukkueen nelosketjun vasempaan laitaan niin ikään U20-joukkueesta nostettujen Miro Markkulan ja Lenni Hämäläisen viereen. Hän sai ottelussa jääaikaa 7.13 minuuttia. Liigauransa avausmaalin hän teki seuraavassa ottelussa 3. joulukuuta 2021 Helsingin IFK:ta vastaan. Janne Siivonen valitsi Tammelan ottelun Alumnien tähtien kolmostähdeksi. Kaikkiaan Tammela pelasi SM-liigassa kauden aikana kuusi runkosarjaottelua tehden kaksi maalia.

Maajoukkueura 
Tammela on pelannut kuusi poikien maaottelua.

Muuta 
Tammelan isoveljet Jonne ja Jussi ovat myös jääkiekkoilijoita. Jonne pelaa hyökkääjänä SM-liigajoukkue Turun Palloseurassa ja Jussi pelaa hyökkääjänä Norjan Fjordkraft-ligaenin Grüner Ishockeyssa. Veljesten isä Pasi Tammela on entinen alempien sarjojen hyökkääjä.

Tilastot

Lähteet

Viitteet 

Suomalaiset jääkiekkoilijat
Rauman Lukon pelaajat
Vuonna 2003 syntyneet
Elävät henkilöt
Islamin puhtaussäännöt

Islamin puhtaussäännöt ovat suuri joukko sääntöjä, jotka määrittelevät islaminuskon rituaaliset puhtausvaatimukset. Määräykset koskevat veden käyttöä, ruokailuvälineitä, kiellettyjä ruokia ja juomia, hammastikkua, kehon hygieniaa ja karvoitusta, toimintaa käymälässä, rituaalista peseytymistä ennen rukouksia, kuukautisia, vaatetusta ja useita muita kysymyksiä.  Määräykset sisältyvät islamilaiseen šarialakiin, joka on ohjeissaan hyvin yksityiskohtainen. Ajatollah Khomeinin mukaan "ei ole yhtäkään seikkaa, josta islam ei olisi lausunut mielipidettään." 

Puhtaussääntöjen merkitystä havainnollistaa se, että islamilaisen lainsäädännön kivijalkaan kuuluvat teokset eli kutub al-sittah -kokoelman sarjat alkavat yleensä puhtautta koskevilla säädöksillä. Esimerkiksi 4000 hadithia sisältävä kokoelma ”Sunan Abu Dawud” alkaa seuraavalla puhtaussäädöksellä:  "Al-Mughirah bin Shu'bah kertoi, että kun profeetta meni tekemään tarpeensa, hänellä oli tapana vetäytyä syrjäiseen paikkaan." Samoin 1300-luvulla  Ahmad ibn Naqib al-Misri aloitti kuuluisan šariakäsikirjansa (Umdat al-salik) juuri puhtaussääntöjä koskevalla luvulla.

Lähteet

Viitteet 

Islam
Niklas Grönlund

Niklas Grönlund (s. 12. tammikuuta 2002 Helsinki) on suomalainen jääkiekkopuolustaja, joka edustaa SM-liigajoukkue Rauman Lukkoa. Hän pelaa pääasiassa seuran U20-joukkueessa, jonka varakapteenina Grönlund toimii.

Ura

Seuraura 
Grönlund on Karhu-Kissojen kasvatti. Kaudella 2016–2017 hän toimi seuran C-nuorten kapteenina. Grönlund jakoi C-nuorten SM-karsinnoissa tehoilla 6+8=14 joukkueensa sisäisen pistepörssin voiton Robert Simpuran kanssa. C-nuorten SM-sarjassa hän oli Karhu-Kissojen paras pistemies tehoilla 3+4=7 ja Grönlund jakoi sisäisen maalipörssin voiton Julius Huttulan ja Kasperi Kiviahon kanssa.

Kaudeksi 2018–2019 Grönlund siirtyi Rauman Lukon organisaatioon. Kauden 2020–2021 päätteeksi hän voitti U20 SM-sarjan mestaruuden. Kaudeksi 2021–2022 Grönlund nimettiin Lukon U20-joukkueen varakapteeniksi. Hän voitti kauden päätteeksi taas U20 SM-sarjan mestaruuden. Samalla kaudella Grönlund pelasi seuran SM-liigajoukkueessa ensimmäisen ja kauden ainoaksi jääneen miesten pääsarjaottelunsa Mestarien liigan alkulohkon päätöskierroksella 13. lokakuuta 2021 vieraissa walesilaista Cardiff Devilsia vastaan, jolloin jo jatkopaikkansa varmistanut Lukko peluutti useita U20-joukkueensa pelaajia. Grönlund merkittiin joukkueen seitsemänneksi puolustajaksi. Hän sai ottelussa jääaikaa 11.58 minuuttia ja Grönlund keräsi teholukeman +1.

Maajoukkueura 
Grönlund on pelannut seitsemän poikien maaottelua.

Muuta 
Grönlundin pikkuveli Thomas pelaa puolustajana Niklaksen joukkuetoverina Lukon U20-joukkueessa. Veljesten isä Tommy Grönlund pelasi omalla urallaan puolustajana pääasiassa I-divisioonassa, mutta hän loi myös pääsarjauraa Saksassa, Italiassa ja Itävallassa. Tommy on myöhemmin valmentanut poikiaan Karhu-Kissojen junioreissa.

Tilastot

Lähteet

Viitteet 

Suomalaiset jääkiekkoilijat
Rauman Lukon pelaajat
Vuonna 2002 syntyneet
Elävät henkilöt
Muuramen kirkonkylä

Muuramen kirkonkylä on Muuramen kunnan keskustaajama Keski-Suomen maakunnan eteläosassa, Jyväskylän eteläpuolella. Muuramen kirkonkylän keskus sijaitsee Muuratjärven ja Päijänteen pohjoisosan välissä sijaitsevan, noin kilometrin levyisen kannaksen pohjoispäässä. Muuramen kirkonkylästä on noin 13 kilometriä Jyväskylään ja noin 44 kilometriä Jämsään. 

Tilastokeskuksen taajama-aluerajauksen mukaan vuoden 2019 lopussa Muuramen kirkonkylän pinta-ala oli 12,91 neliökilometriä ja väkiluku 7 115. Tilastollinen taajamarajaus voi poiketa virallisesta kunnanosien rajauksesta.

Muuramen kunta on nimetty kylän mukaan, jonka nimi perustuu puolestaan järven nimeen. Vanhoissa asiakirjoissa Muurame mainitaan muodossa Muramelaxij, Murame ärmarch (1554), Muramis. Kylän nimi vaihtelee 1700-luvun kirkonkirjoissa: Muranjärvi, Murame ja Muratjärvi (Muuramenjärvi 1915). Jo alkuperäinen nimi viittaa muurain-marjaan. Murteissa tästä on yleisesti käytetty muotoja muurama ja muurame eli ’lakka, suomuurain’. Koska Muuramen ydinseudut eivät ole suomuuraimelle sopivia, nimen aiheena voisivat olla mesimarjat eli maamuuramet.  Muuramen vaakunan keskeinen elementti on kultamarjainen muurain.

Lähteet

Muurame
Keski-Suomen maakunnan taajamat
Suomen kirkonkylät
Suomen kuntakeskukset
Martha Jefferson

Martha Skelton Jefferson (o.s. Wayles; 30. lokakuuta 1748 − 6. syyskuuta 1782) oli Yhdysvaltain presidentti Thomas Jeffersonin puoliso 1772−1782. Hän oli Virginian ensimmäinen nainen Jeffersonin kuvernöörikaudella 1779−1781. Hän kuoli vuonna 1782, 19 vuotta ennen kuin hänen puolisostaan tuli presidentti. Thomas ja Martha Jeffersonin kuudesta lapsesta vain kaksi eli aikuisikään asti, Martha ja Mary. Martha Jefferson kuoli neljä kuukautta viimeisen lapsensa syntymän jälkeen.

Yhdysvaltain presidenttien puolisot
Vuonna 1748 syntyneet
Vuonna 1782 kuolleet
Godsend (albumi)

Godsend on Bloodred Hourglassin neljäs studioalbumi, joka julkaistiin 28. kesäkuuta 2019.

kappaleet

Arvostelut 
 Inferno: 
 Imperiumi: 9½/10
 Kaaoszine: 9/10
 Metalliluola: 8+/10
 Soundi:

Lähteet 

Vuoden 2019 albumit
Bloodred Hourglassin albumit
Your Highness

Your Highness on Bloodred Hourglassin viides studioalbumi, joka julkaistiin 22. lokakuuta 2021. Albumin teemana on elämän sekä rakkauden menetetyt mahdollisuudet. Albumin on äänittänyt Juho Räihä, sekä miksannut ja masteroinut Henrik Udd.

Kappaleet

Bonus CD

Kokoonpano 
 Jarkko Koukonen – laulu
 Jarkko Hyvönen – rummut
 Jose Moilanen – basso
 Lauri Silvonen – kitara
 Joni Lahdenkauppi – kitara
 Eero Silvonen – kitara

Arvostelut 
 Imperiumi: 8/10
 Inferno: 
 Kaaoszine: 10-/10
 Soundi:

Lähteet 

Vuoden 2021 albumit
Bloodred Hourglassin albumit
Varomaton käsittely

Varomaton käsittely on Suomen rikoslaissa määritelty rikos, jossa tekijä säilyttää, käyttää tai käsittelee vastoin turvallisuusohjeita vaarallisia aineita tai esineitä. Tällaisia esineitä tai aineita ovat esimerkiksi ampuma-ase, tuli, räjähde, palo- tai räjähdysvaarallinen kemikaali tai radioaktiivinen aine. Myöskin räjähdysvaarallisten tilojen laitteiden ja suojausjärjestelmien kanssa tulee olla huolellinen. Myös huolimattomuus voi olla varomatonta käsittelyä. Varomattomasta käsittelystä tuomitaan sakkoon tai vankeuteen enintään kuudeksi kuukaudeksi.

Yleisyys ja rangaistukset 
Viranomaisten tietoon tulleita varomattomia käsittelyä on noin 200–300 kappaletta vuosittain. Oikeudessa tuomittuja on vuosittain muutama kymmeniä kappaleita.

Lähteet 

 https://www.minilex.fi/a/varomaton-k%C3%A4sittely-voi-olla-rikos
 https://pxnet2.stat.fi/PXWeb/pxweb/fi/StatFin/

Rikosoikeus
Vesa Mäki (jalkapallovaikuttaja)

Vesa Mäki (s. 5. tammikuuta 1971 Kaarina) on suomalainen jalkapallovaikuttaja.

Jalkapallo
Mäki toimi FC Interin teknisenä johtajana vuosina 2017- 2021. Mäki jäi pois tehtävästä keväällä 2021.
Mäki toimi aiemmin vuosina 2002-2016 Palloliiton Turun piirissä eri tehtävissä. Ensin kilpailupäällikkönä vuosina 2002-2007 ja sitten valmennuspäällikkönä 2007-2016.
Turun Palloseurassa Mäki toimi eri tehtävissä vuosina 1997-2001. Kesällä 1998 seura erotti päävalmentajana toimineen Siegfried Melzigin ja hänen tilalle valittiin Seppo Miettinen. Vesa Mäki nousi Sepon apuvalmentajaksi vuoden 2000 loppuun asti. Mäki toimi seuran valmennuspäällikkönä vuosina 1998-2001.
Vesa Mäki aloitti valmentamisen jo 15 vuotiaana kasvattajaseurassaan Piikkiön Palloseurassa. Ennen siirtymistä Turun Palloseuraan Mäki ehti valmentaa 11 vuoden ajan PiPS:n junioreita ja edustusjoukkuetta (III divisioona) sekä FC Piikkiön edustusjoukkuetta (IV divisioona). Mäki valmensi myös Turun piirin piirijoukkuetta vuosina 1992-1993.
Mäki toimi veikkausliigan hallituksessa 2018-2021 ollen sen varapuheenjohtajana kevään 2021. 
Mäki valittiin European Club Associationin (ECA) pelaajakehitystyöryhmän jäseneksi vuonna 2019.

Vesa Mäki on suorittanut UEFA Pro -valmentajalisenssin.

Politiikka 
Politiikassa Vesa Mäki (kok) on toiminut valtuutettuna sekä Piikkiön kunnassa ja Kaarinan kaupungissa. Vesa Mäki valittiin vuonna 2004 Piikkiössä 153 äänellä ääniharavaksi. Mäki toimi ensin vuodet 2005-2006 kunnanhallituksen jäsenenä ja vuodet 2007-2008 kunnanhallituksen puheenjohtajana. Vuonna 2008 Piikkiö kävi laajoja kuntaliitosneuvotteluita mm. Kaarinan, Liedon, Paimion ja Sauvon kanssa. Mäki oli mukana neuvotteluissa, joiden tuloksena Kaarina ja Piikkiö päättivät solmia kuntaliitoksen vuoden 2009 alusta. Uuden kunnan nimeksi tuli Kaarina ja vaakunaksi otettiin Piikkiön vaakuna.
Syksyn 2008 ensimmäisissä yhteisissä kuntavaaleissa Mäki oli jälleen ääniharava 338 äänellä. Mäki toimi vuodet 2009-2012 kaupunginhallituksen puheenjohtajana.
Mäki sai vielä vuoden 2012 kuntavaaleissa 400 ääntä ja jatkoi kaupunginhallituksen puheenjohtajana kevääseen 2014 jättäen tehtävän työkiireiden takia. Kaupunginvaltuustossa hän jatkoi valtuustokauden 2016 loppuun asti.
Vesa Mäki oli ehdolla vuoden 2011 eduskuntavaaleissa saaden 2366 ääntä.

Lähteet 
 Valmennuspäällikkö Vesa Mäki siirtyy seuratyöhön.
 Vesa Mäki jää pois FC Interin toiminnasta.
 Mäki antaa uudet soinnut Kaarinan tulevaisuudelle.
 Kaarinan kaupunginhallituksen puheenjohtaja luopuu nuijasta.
 Varsinais-Suomi - Ehdokkaiden äänimäärät.

Suomalaiset jalkapallovaikuttajat
Vuonna 1971 syntyneet
Elävät henkilöt
Hannah Van Buren

Hannah Van Buren (o.s. Hoes; 8. maaliskuuta 1783 − 5. helmikuuta 1819) oli Yhdysvaltain presidentti Martin Van Burenin puoliso 1807−1819. Hän kuoli vuonna 1819, 18 vuotta ennen kuin hänen puolisostaan tuli presidentti. Martin Van Buren ei avioitunut uudestaan ja oli yksi harvoista presidenteistä, joka ei ollut aviossa virkakautensa aikana. Hänen miniänsä Angelica oli Valkoisen talon emäntä ja Yhdysvaltain ensimmäinen nainen Van Burenin presidenttikaudella.

Yhdysvaltain presidenttien puolisot
Vuonna 1783 syntyneet
Vuonna 1819 kuolleet
Vaaran aiheuttaminen

Vaaran aiheuttaminen on Suomen rikoslain 21. luvussa määritelty rikos, jossa aiheutetaan tahallisesti tai tuottamuksellisesti vaaraa toisen hengelle ja terveydelle. Lisäksi vaaran on oltava konkreettinen.

Vaaran aiheuttamisen voi tapahtua monella eri tavalla, mutta sen on kohdistuttava henkeen tai terveyteen. Esimerkiksi ampumistapaus. Jos kyseessä on esimerkiksi törkeä liikenneturvallisuuden vaarantaminen, vaaran aiheuttamisesta ei tyypillisesti rangaista. Kuitenkin esimerkiksi pahoinpitelytilanteessa voi saada rangaistuksen myös vaaran aiheuttamisesta, jos siitä aiheutuu vaaraa sivullisille. 

Vaaran aiheuttamisesta annetaan rangaistuksena sakkoa tai vankeutta enintään kaksi vuotta.

Lähteet 
https://www.minilex.fi/a/rikoslaki-ja-vaaran-aiheuttaminen
Rikosoikeus
Katalin

Katalin on naisen etunimi. Se on Katariina-nimen unkarilainen vastine. 

Digi- ja väestötietoviraston mukaan Suomessa on vuoteen 2021 mennessä tilastoitu 139 Katalin-nimistä naista.

Tunnettuja Katalineja
 Katalin Cseh (s. 1988), unkarilainen europarlamentaarikko
 Katalin Karikó (s. 1955), unkarilainen biokemisti
 Katalin Kovács (s. 1976), unkarilainen meloja ja olympiavoittaja
 Katalin Makray (s. 1945), unkarilainen telinevoimistelija ja olympiamitalisti; Unkarin presidentin Pál Schmittin puoliso
 Katalin Nemes (1915–1991), unkarilainen pianisti
 Katalin Novák (s. 1977), Unkarin presidentti toukokuusta 2022 alkaen
 Katalin Oláh, unkarilainen suunnistaja
 Katalin Szőke (1935–2017), unkarilainen uimari ja olympiavoittaja

Lähteet

Etunimet
Brave (verkkoselain)

Brave (verkkoselain) on ilmainen ja avoimen lähdekoodin verkkoselain, jonka on kehittänyt Brave Software Inc. Se perustuu Googlen Chromium-verkkoselainprojektiin, jonka päälle myös Google Chrome on rakennettu. Brave on yksityisyyteen keskittyvä selain ja se estää häiritsevät mainosbannerit ja ikkunat ja vähentää netissä seuraamista. Se tarjoaa myös käyttäjille mahdollisuuden ottaa käyttöön valinnaiset ​​mainokset, jotka maksaa käyttäjille mainosten katsomisesta Basic Attention Token (BAT) kryptovaluutan muodossa. Käyttäjät voivat lähettää lahjoituksia verkkosivustoille ja sisällöntuottajille.

Lähteet 

Selaimet
Makronísi (Kásos)

Makronísi () eli Makrá (Μακρά) on pieni Kreikan saari, joka kuuluu Dodekanesian saariryhmään ja sijaitsee Kásoksen saaren pohjoispuolella ja Armáthian koillispuolella. Saaren pinta-ala on 0,296 neliökilometriä ja se on asumaton (vuonna 2011). Hallinnollisesti Makronísi kuuluu Kásoksen kuntaan, Kárpathoksen alueyksikköön ja Etelä-Egean saarten alueeseen.

Makronísi on osa kahta Natura 2000 -aluetta, joista toinen on luonto- ja toinen lintudirektiivin mukainen.

Lähteet 

Dodekanesia
Kásos
Kreikan Natura-alueet
Eagle McMahon

Eagle Wynne McMahon on yhdysvaltalainen frisbeegolfaaja.

McMahon on voittanut urallaan kaksi Major-turnausta: Konopište Openin vuonna 2018 sekä European Openin vuonna 2022. Disc Golf Pro Touriin kuuluvan turnauksen hän on voittanut seitsemän kertaa.

Saavutukset

Major-turnaukset 

European Open
 Voitto 2022

Konopište Open
 Voitto 2018

Disc Golf Pro Tour 

Turnausvoitot
 Memorial Championship 2019 
 Great Lakes Open 2020 ja 2021
 Idlewild Open 2020
 Las Vegas Challenge 2021
 OTB Open 2021
 Portland Open 2021

Lähteet 

Yhdysvaltalaiset frisbeegolfaajat
Samuel Patyn murha

Samuel Patyn murha oli Pariisin lähistöllä Conflans-Sainte-Honorinen kunnassa 16. lokakuuta 2020 tapahtunut islamistinen terrori-isku, jossa sai surmansa historian ja maantiedon opettaja Samuel Paty. Teon motiivina oli, että Paty oli näyttänyt oppitunnilla profeetta Muhammadia esittäviä pilapiirroksia opettaessaan sananvapaudesta.

Tausta
Iskun tekijä, tšetšeenitaustainen Abdoullakh Anzorov, oli saanut tietää Patysta sosiaalisen median kautta. Siellä oli levinnyt video, jossa mies nimeltä Brahim Chnina maalitti Patya. Chninan tytär oli Patyn oppilas ja oli kertonut isälleen Patyn pyytäneen muslimioppilaita poistumaan luokasta näyttääkseen alastonpilakuvia profeetta Muhammedista ja väittänyt, että hänen protestoituaan kuvien näyttämistä vastaan hänet oli määräajaksi erotettu koulusta. Myöhemmin tyttö tunnusti, ettei ollut edes paikalla kyseisellä oppitunnilla, vaan hänen kaverinsa oli kertonut pilapiirroksista hänelle. Todellisuudessa Paty oli varoittanut etukäteen aikovansa näyttää pilakuvia Muhammedista ja sanonut, että oppilaat voivat halutessaan sulkea silmänsä. Tyttö puolestaan oli erotettu määräajaksi koulusta poissaolojen takia jo oppituntia edeltävänä päivänä.

Teko
Noin kello viiden aikaan perjantai-iltapäivällä 16. lokakuuta 2020 Samuel Paty oli matkalla kotiin Pariisin esikaupungissa Conflans Sainte-Honorinessa sijaitsevasta koulusta, jossa hän toimi opettajana. Tuolloin 18-vuotias tšetšeenitaustainen mies hyökkäsi hänen kimppuunsa veitsen kanssa ja katkaisi hänen kaulansa. Poliisien saavuttua paikalle mies uhkasi heitä ilmakiväärillä, jolloin poliisit ampuivat miehen. Mies oli ennen tekoaan pyytänyt koulun oppilailta apua Samuel Patyn tunnistamisessa. Teon jälkeen mies jakoi kuvan uhristaan sosiaalisessa mediassa ja kertoi olevansa iskun tekijä.

Reaktioita

Samuel Patylle järjestettiin muistotilaisuus Sorbonnen yliopiston sisäpihalla iskua seuranneena keskiviikkona 21. lokakuuta 2020. Tilaisuudessa piti puheen tasavallan presidentti Emmanuel Macron, ja läsnä oli noin 400 vierasta, mukaan lukien Patyn ystäviä ja perheenjäseniä. Macron ylisti puheessaan Patya ja vannoi ranskalaisten jatkavan arvojensa puolustamista. Patylle myönnettiin postuumisti kunnialegioonan merkki.

Macron oli jo lokakuun alussa ennen iskua kuvaillut islamin olevan "kriisissä", ja iskun jälkeen hän otti jyrkästi kantaa "islamistista separatismia" vastaan. Tämä sai aikaan ranskalaistuotteisiin kohdistettuja ostoboikotteja useissa arabimaissa. Turkin presidentti Recep Tayyip Erdoğan kehotti Macronia hakeutumaan hoitoon. Ranska kutsui tämän johdosta Turkin-suurlähettiläänsä kotiin.

Lähteet

Aiheesta muualla

Terrori-iskut Ranskassa
Islamilainen terrorismi
Vuoden 2020 rikokset
Kunenejoki

Kunenejoki (Angolassa Cunene) on joki eteläisessä Afrikassa. Se virtaa Angolan ylängöltä lounaaseen Namibian rajalle Ruacanan kohdalla ja siitä eteenpäin länteen muodostaen näiden kahden maan rajan aina Atlantin valtamereen saakka. Se on yksi harvoista joista tällä alueella, joissa on vettä vuoden ympäri. Se on noin 1.050 km pitkä ja sen valuma-alue on laajuudeltaan 106.560 km². Sen keskimääräinen virtaama sen suulla on 174 m³/s. Sen varrella ovat Ruacanan ja Epupan putoukset. Olushandjan pato on rakennettu Kunenen sivujokeen Etakaan, ja tämän padon kautta johdetaan vettä suureen osaan pohjoista Namibiaa, mm. Oshakatiin, Ondangwaan ja muualle Omusatin, Oshanan, Oshikoton ja Ohangwenan läänien kaupunkeihin ja kyliin.

Eläimistö 
Joessa esiintyy virtahepoja ja niilinkrokotiilejä, mutta nykyisin melko vähissä määrin.

Padot ja sillat 
Kunenessa on kolme patoa, joita pitkin joki voidaan ylittää autolla, sekä yksi tavallinen silta. Padot ovat Matalassa, Caluequessa ja Ruacanassa ja tavallinen silta Xangongossa.

Patoihin liittyvät riidat 
Namibian hallitus ehdotti 1990-luvun lopulla, että Kuneneen rakennettaisiin pato ja voimalaitos Epupan kohdalle. Vuonna 2012 Namibian ja Angolan hallitukset ilmoittivat, että niillä suunnitelma padon rakentamisesta Orokaween Baynesin vuorten kohdalle. Paikalliset himbat, joitten elämään pato olisi vaikuttanut suuresti, ilmoittivat, että ehdotettu pato uhkaisi paikallista ekosysteemiä ja samalla heidän elämänsä taloudellisia perusteita. Helmikuussa 2012 himbojen päälliköt esittivät kirjelmän Afrikan unionille ja Yhdistyneiden kansakuntien ihmisoikeusneuvostolle, jonka otsikkona oli “Julkilausuma eniten kärsimään joutuvilta ovahimboilta, ovatwoilta, ovatjimboilta ja ovazemboilta Baynesin vuorten Orokawen patoa vastaan”. Siinä he Kunenejoen himbojen nimissä vastustavat jyrkästi suunniteltua patoa.

Vuoden 2012 syyskuussa Yhdistyneiden kansakuntien erityisraportoija vieraili himbojen luona ja kuuli heidän huolensa.

23.11.2012 sadat himbat ja zembat Omuhongasta ja Epupan alueelta protestoivat Ukanguatissa ja vastustivat Namibian suunnitelmia rakentaa pato Kunenen Baynes-vuorten alueelle. Samoin he vastustivat lisääntyvää kaivostoimintaa ja ihmisoikeusloukkauksia perinteisillä maillaan.

25.3.2013 yli tuhat himbaa ja zembaa marssi Opuwossa protestoiden Orokawen patosuunnitelmia, joita laadittaessa ei ollut konsultoitu paikallisia asukkaita.

Turistikohteita 
Epupassa on leirintäalueita ja korkeatasoista majoitus turisteja varten. Aktiviteetteja on tarjolla erilaisia, mm. kumiveneillä purjehtimista ja kanooteilla melomista.

Lähteet

Viitteet 

Kunene
Angolan joet
Namibian joet
Angolan ja Namibian raja
Rajajoet
Luolanainen

Luolanainen on näytelmä, joka perustuu eteläafrikkalaisen Emma Peirsonin kirjoittamaan palkittuun näytelmään “Defending The Cavewoman”. Koska esittäjiä on vain yksi, esitys voidaan ajatella monologiksi, vaikka todellisuudessa sama näyttelijä esittää useita eri rooleja. Teksti on hyvin komediallinen, joten se on lähellä stand up -komiikkaa. Näytelmä on Luolamiehen naisellinen vastine. Esityksen ytimenä on parisuhde ja sen arkipäivän tilanteet, tapahtumapaikkana kodin olohuone.  

Suomen ensi-ilta oli 15. lokakuuta 2009 Tampereen Komediateatterissa, jossa luolanaisena nähtiin Anu Raipia. Kyseisessä versiossa Anu on menossa naimisiin ja tekee viimeisen katsauksen muun muassa tulevaan puolisoonsa, hänen sukuunsa ja perinteisiin häärituaaleihin.  

Uusimman version näytelmästä on suomentanut Hanna Kaila. Minna Koskela on sovittanut tekstin vanhemmalle esittäjälle sopivaksi 20-vuotishääpäiväjuhlien valmisteluksi. Koskela esiintyy kaikissa rooleissa. Sovitus sai ensi-iltansa Aleksanterin teatterissa Helsingissä vuonna 2019, ja esitykset jatkuvat vuodelle 2022. Näytelmää Luolanainen esitetään myös kiertueella, vuonna 2021 ainakin Riihimäen teatterissa sekä Mikkelissä Teatteriravintola ILOssa.

Lähteet 

Suomalaiset näytelmät
Underworld (Symphony X:n albumi)

Underworld on Symphony X:n yhdeksas studioalbumi, joka julkaistiin 24. heinäkuuta 2015.

Kappaleet

Kokoonpano 
 Russell Allen - laulu
 Michael Romeo - kitara
 Michael Pinnella - koskettimet
 Michael LePond - basso
 Jason Rullo - rummut

Arvostelut 
 Imperiumi: 8/10
 Kaaoszine: 6/10
 Metalliluola: 8+/10

Lähteet 

Vuoden 2015 albumit
Symphony X:n albumit
No Absolution

No Absolution  on suomalaisen thrash metal -yhtye Lost Societyn neljäs studioalbumi, joka julkaistiin 21. helmikuuta 2020. Albumi on viimeinen, jolla soittaa vuonna 2020 yhtyeestä pois jättäytynyt rumpali Ossi Paananen.

Kappaleet

Kokoonpano 
 Samy Elbanna – laulu, kitara
 Arttu Lesonen – kitara
 Mirko Lehtinen – basso
 Ossi Paananen - rummut

Arvostelut 
 Imperiumi: 7½/10
 Kaaoszine: 8/10
 Soundi: 
 V2.fi:

Lähteet 

Vuoden 2020 albumit
Lost Societyn albumit
Vaarallisten aineiden kuljetusrikos

Vaarallisten aineiden kuljetusrikos on Suomen rikoslain luvun 44 mukainen rikos, jossa tekijä lähettää, kuljettaa, kuormaa, purkaa tai tilapäisesti säilyttää vaarallista ainetta, kuten  esimerkiksi räjähdys-, palo-, tartunta- tai säteilyvaarallista ainetta, laittomasti. 

Säännöstä sovelletaan, jos rikos on tehty tiellä, raideliikenteessä, ilma-aluksessa Suomen alueella sekä suomalaisessa ilma-aluksessa muualla sekä Suomen vesialueella ja suomalaisissa aluksissa. Vaarallisten aineiden kuljetuksessa lähettäjällä, kuljetuksen suorittajalla ja kuljettajalla on omat velvollisuudet. Esimerkiksi lähettäjän täytyy tarkistaa, että aine on asianmukaisesti luokiteltu, pakattu ja asianmukaisesti merkitty.

Kyseessä on rikos, jos se aiheuttaa vaaraa toisen hengelle tai terveydellä tai siitä on vaaraa muiden omaisuudelle.

Yleisyys ja rangaistukset 
Viranomaisten tietoon vaarallisten aineiden kuljetusrikoksia tulee vuosittain muutama kappale. Vaarallisten aineiden  kuljetusrikkomuksia tulee ilmi noin 300–500 kappaletta vuosittain. Rangaistus on sakkoa tai vankeutta enintään kaksi vuotta.

Aiheesta muualla 
https://www.minilex.fi/a/vaarallisten-aineiden-kuljetusrikos-voi-aiheuttaa-vahinkoa

https://www.finlex.fi/fi/laki/ajantasa/1889/18890039001#L44

https://pxnet2.stat.fi/PXWeb/pxweb/fi/StatFin/
Rikosoikeus
Marat Abijev

Marat Žaqsylyquly Abijev (, s. 6. syyskuuta 1989 Kandyagaš) on kazakstanilainen liikemies. Hänen netto-omaisuutensa oli vuonna 2013 arviolta 11 miljoonaa dollaria, joilla hän oli Kazakstanin 100 rikkaimman henkilön listalla. Samana vuonna Kapital.kz -sivusto nimesi hänet yhdeksi Kazakstanin vuoden henkilöistä. Samassa listauksessa oli muun muassa maan presidentti Nursultan Nazarbajev.

Lähteet 

Kazakstanilaiset henkilöt
Liikemiehet
Vuonna 1989 syntyneet
Elävät henkilöt
Niemeläntie

Niemeläntie () on tilastollinen pienalue sekä tie Vaasassa, Vaskiluodon suuralueella. Alue sijaitsee Vaskiluodon itäosassa, pitkällä pohjoiseen työntyvällä niemellä ja siihen kuuluu Niemeläntien varrella olevat rakennukset sekä Vaskiluodon luontoalueet. Niemeläntiellä asui vuonna 2015 yhteensä 55 ihmistä.

Tienä Niemeläntie on noin 1,2 kilometriä pitkä. Se risteää etelässä E12 tien kanssa.

Vaskiluoto on ollut 1880-luvulla huvila-aluetta. Niemeläntien alueella on säilynyt rakennuksia tältä ajalta ja siten muistuttaa saaren huvilahistoriasta. Uusia omakotitaloja kaupunginosaan on rakennettu vain vähän. Huvila-alueen imagoon kuuluvat Niemeläntien venekerhot ja vierassatama.

Niemeläntien alue tunnetaan lisäksi virkistysalueena. Siellä on kuntorata, jalkapallokenttä, kiipeilypuisto Zip Adventure Park ja leirintäalue. Aluetta pidetään myös hyvänä lintujen tarkkailualueena.

Lähteet

Vaasan kaupunginosat
Vaasan liikenne
Vaskiluoto
Aziz Akhannouch

Aziz Akhannouch (s. 1961) on marokkolainen miljardööri ja poliitikko, joka aloitti maansa pääministerinä lokakuussa 2021. Akhannouchin johtama liberaali RNI-puolue  voitti syksyn parlamenttivaalit, ja kuningas Muhammad VI nimitti pääministeriksi liittolaisenaan pidetyn Akhannouchin.

Akhannouch on toiminut aiemmin maatalous- ja kalastusministerinä sekä Souss-Massan alueen maaherrana. Hän opiskeli hallintotieteitä  Kanadassa, Sherbrooken yliopistossa. Hän on myös Aqua Group-nimisen polttoainejakelu- ja viestintäteknologia-alan yrityksen toimitusjohtaja.

Lähteet 

Marokon pääministerit
Kalastusministerit
Vuonna 1961 syntyneet
Elävät henkilöt
Säynätsalon kirjasto

Säynätsalon kirjasto on Jyväskylän Säynätsalon pitäjässä toimiva yleinen kirjasto. Se on nykyään Jyväskylän kaupunginkirjaston lähikirjasto ja osa Keski-Suomen maakunnan kirjastojen vuonna 2013 muodostamaa kirjastokimppaa eli Keski-kirjastoja.

Säynätsalon ensimmäinen kirjasto perustettiin vuonna 1926 arkkitehti Wivi Lönnin koulurakennukseksi suunnittelemaan seurojentaloon. Vuonna 1952 Säynätsalon kunnankirjastolle valmistuivat uudet tilat Alvar Aallon suunnitteleman Säynätsalon kunnantalon siipirakennukseen. Säynätsalon vuosina 1949-1952 rakennettu kunnantalo luetaan Aallon keskeiseen tuotantoon. Se on ensimmäisiä Aallon 1950-luvun arkkitehtuuria kuvastaneista punatiilisistä rakennuksista. Rakennus on kokonaistaideteos, jossa punatiilen ja suomalaisen puun käyttö sekä pelkistetty muotoilu herättävät ihailua. 

Kirjaston käytössä oli helmikuusta 1952 lähtien 175 neliömetrin laajuiset tilat. Aalto suunnitteli kirjastolle kuten muuallekin Säynätsalon kunnantaloon myös uniikkeja valaisimia ja kalusteita. Vuonna 1981 kirjaston tilat laajenivat kaksinkertaisiksi arkkitehtitoimisto Mikko Lintulan suunnittelemien peruskorjauksen yhteydessä, kun aiemmat liiketilat kirjaston alapuolelta kunnostettiin kirjastokäyttöön. Vuosina 1996-1997 kirjastossa tehtiin uusia peruskorjauksia arkkitehti Ulla Teittisen suunnitelmien pohjalta.   

Säynätsalon kirjaston ohella Säynätsalossa toimi kaksi lainausasemaa 1950-luvun alkupuolella (Muuratsalon ja Lehtisaaren kansakoulu), mutta ne lakkautettiin vuonna 1954. Säynätsalon kunta liittyi osaksi Jyväskylää vuoden 1993 alussa. Tällöin Säynätsalon kirjaston asema vaihtui kunnankirjastosta yhdeksi Jyväskylän kaupunginkirjaston lähikirjastoista.

Lähteet 

Säynätsalo
Jyväskylän kaupunginkirjasto
Käsinukke

Käsinukke on kankaasta tehty nukke, jonka sisällä pidetään kättä näyttelemisen helpottamiseksi. Käsinukkeja käytetään lapsille suunnatuissa nukketeatterinäytöksissä.

Maailman tunnetuin nukketeatteriin perustuva tv-sarja on The Muppet Show, josta tehtiin myöhemmin myös elokuva. Suomessa tunnetuin hahmo on Ransu Karvakuono.

Nuket
Nukketeatteri
Palokan kirjasto

Palokan kirjasto on Jyväskylässä toimiva yleinen kirjasto. Se on Jyväskylän kaupunginkirjaston aluekirjasto ja osa Keski-Suomen maakunnan kirjastojen vuonna 2013 muodostamaa kirjastokimppaa eli Keski-kirjastoja.

Palokan aluekirjasto on osa arkkitehtitoimisto Perko Oy:n (pääsuunnittelija Tomi Perko) suunnittelemaa Palokan koulukeskusta, jossa toimii myös Palokan yhtenäiskoulu. Lainausmäärältään Palokan kirjasto kuuluu Jyväskylän vilkkaimpiin kirjastoihin. Kirjaston uudisrakennus otettiin käyttöön elokuussa 2012 osana Palokan uutta koulukeskusta. Palokan kirjastossa on muun muassa pelihuone. Kirjasto lukeutuu Jyväskylän laajemman aukioloaikojen itsepalvelukirjastojen joukkoon.

Lähteet

Aiheesta muualla

Palokka
Jyväskylän kaupunginkirjasto
Lifeline SPAC I

Lifeline SPAC I on suomalainen pörssiyhtiö.

Yhtiö on Suomen toinen Spac-yhtiö, ja se listautui Helsingin pörssiin 15.10.2021.

Lähteet

Aiheesta muualla 
 Verkkosivusto

Suomalaiset pörssiyhtiöt
Metallum Nostrum

Metallum Nostrum on Powerwolfin 11. tammikuuta 2019 julkaistu cover-albumi.

Kappaleet 
  (Judas Priest cover)
  (Running Wild cover)
  (Savatage cover)
  (Chroming Rose cover)
  (Gary Moore cover)
  (Ozzy Osbourne cover)
  (Amon Amarth cover)
  (Iron Maiden cover)
  (Black Sabbath cover)
  (Judas Priest cover)

Lähteet

Vuoden 2019 albumit
Cover-albumit
Powerwolfin albumit
Heikki Kurikka

Heikki Artturi Kurikka (31. lokakuuta 1887 Kuortane – 6. toukokuuta 1972 Helsinki) oli eteläpohjalainen yrittäjä ja yritysjohtaja, joka tuli tunnetuksi etenkin sahateollisuuden edistäjänä eri puolilla Suomea, mutta myös muun muassa laivanvarustajana. Hän sai kauppaneuvoksen arvon vuonna 1948. Heikki Kurikan liikekumppanina oli usein veli Svante Kurikka, joka sai kauppaneuvoksen arvon 1962. Heikki Kurikan työtä sahateollisuudessa jatkoi hänen poikansa, ekonomi Heikki Olavi Kurikka.

Kurikka syntyi Kuortaneella, jossa hänen isänsä, myös nimeltään Heikki Kurikka, harjoitti maanviljelyn ohella sahatoimintaa. Kun isä yhdessä Salomon Niinimaan ja Juho Heikkilän kanssa osti vuonna 1912 Kouran höyrysahan Nurmosta, sen johtoon asetetettiin 25-vuotias poika Heikki, joka oli käynyt Tuomarniemen metsänvartijakoulun. Sittemmin Heikki Kurikka nuorempi oli perustamassa, omistamassa ja johtamassa monia puunjalostusyrityksiä. Näitä olivat Suolahden Puu Oy (per. 1927), Vuokalan Saha Oy Savonrannalla (ost. 1939), Viitasaaren Saha Oy (myllytoimintaa vuodesta 1940), Alavuden Puunjalostustehdas Oy (per. 1917) sekä kyllästettyä puuta valmistanut Lapinkesto Oy Aavasaksalla. 1960-luvulta alkanut rakennemuutos teki monista pienistä sahoista huonosti kannattavia, ja monet Heikki Kurikan sahayrityksistä myytiin Rauma-Repolalle.

Koska valtaosa Kurikan omistamien sahojen tuotannosta vietiin ulkomaille, Heikki Kurikka kiinnostui 1930-luvun alussa myös rahtilaivatoiminnasta. Hän perusti neljä varustamoa, jotka olivat Vaasan Laiva Oy, Kouran Laiva Oy, Kurikan Laiva Oy ja Kuurtanes Oy. Yhtiöillä oli yhteensä viisi suurta höyrylaivaa: Koura, Kemi, Kurikka, Kuurtanes ja lippulaivana Vaasa Leader, jolla kuljetettiin useiden vuosien ajan Euroopasta Kanadan länsirannikon Vancouveriin muun muassa Volkswagen-autoja. Pääosa alusten lastista oli Suomen satamista lähdettäessä puutavaraa. Kurikan yhtiöt harjoittivat merenkulkua aina 1970-luvulle asti, jolloin laivat myytiin suuremmille varustamoille.

Sahateollisuuden ja varustamotoiminnan ohella Heikki Kurikka perusti tiilitehtaita, joista kaksi oli Ilmajoella ja yksi Ylivieskassa. Kurikka hankki omistukseensa myös metsää sekä Kaltsilan kartanon Vesilahdella.

Lähteet

Aiheesta muualla 
 Heikki A. Kurikan varustamo-osakkuudet, Pörssitieto G. Kock 2017

Kauppaneuvokset
Suomalaiset yrittäjät
Vuonna 1887 syntyneet
Vuonna 1972 kuolleet
Nacon

Nacon on ranskalainen videopelejä julkaiseva yritys.

Yritys muutti nimen vuonna 2020 kun se yhdisti pelaamiseen tarkoitettujen oheislaitteiden valmistajan Naconin ja pelien julkaisemiseen keskittyneen Bigben Interactiven.

Yritys on ostanut muun muassa Cyaniden, Eko Softwaren, Kylotonnin sekä Spidersin.

Nacon on kertonut keskittyvänsä AA-peleihin, jotka se määrittelee tuotteiksi, joiden budjetti on yhdestä 20 miljoonaan euroa ja ennakoitu myynti  ja kolmen miljoonan kappaleen välillä.

Lähteet

Aiheesta muualla 
 Profiili MobyGamesissä 

Ranskalaiset videopeliyritykset
Intel i860

i860 eli Intel 80860 oli Intelin kehittämä RISC-mikroprosessori, joka suunniteltiin apusuorittimeksi Intel x86-sarjalle. Intel esitteli i860:n vuonna 1989 ja lopetti sen 1990-luvun puolivälissä.
i860 oli 32-bittinen prosessori, jossa oli 64-bittinen ulkoinen dataväylä.
Intel itse mainosti prosessoria 64-bittisenä.

Prosessorissa oli 32 32-bittistä yleiskäyttöistä kokonaislukurekisteriä ja 32 32-bittistä liukulukurekisteriä. Liukulukurekistereitä pystyi käyttämään pareittain 64-bittisille liukuluvuille.

i860 pystyi suorittamaan liukulukukomentoja joko liukuhihnalla tai skalaarisesti peräkkäinen, joka vaati kolmesta neljään kellosykliä käskyä kohden. Liukuhihnalla käskyt voitiin pilkkoa kolmeen tai neljään vaiheeseen. Kaksoiskäskymoodi pystyi aloittamaan yhden kokonaislukukäskyn ja yhden liukulukukäskyn kellojaksoa kohden, mutta kaksoiskäskymoodiin siirtyminen ja poistuminen vaativat kaksi kellojaksoa, joka teki siitä vaikean käyttää muutoin kuin käsin tehdyllä assembly-koodilla.
Suorittimessa oli pieni grafiikkaprosessori lisättynä sen matematiikkaprosessoriin.

Suorittimesta oli 80860XP-malli, joka oli parannettu versio 80860XR:stä ja sisälsi suuremman välimuistin sekä moniprosessointituen.

Intel korvasi suorittimen StrongARM-sarjalla.

Käyttökohteet 
Suoritin oli käytössä Oki Electricin OKI Station 7300 -työasemassa.

Lähteet

Aiheesta muualla 
 Dokumentaatiota BitSavers.orgissa 

Intelin suorittimet
Tekoälyn etiikka

Tekoälyn etiikka tai keinoälyn etiikka on filosofian haara, jossa keskitytään erityisesti tekoälyyn liittyviin asioihin.

Lähteet

Tekoäly
Kognitiotiede
Koneoppiminen
Juho Koivistoinen (leipuri)

Johan (Juho) Koivistoinen (13. joulukuuta 1867 Laukaa – 14. huhtikuuta 1918 Helsinki)  oli suomalainen leipuri, joka toimi Suomen Leipurityöntekijäin Liiton (myöh. Suomen Ravinto- ja Nautintoainetyöväen Liitto) puheenjohtajana vuosina 1906–1913.

Elämä 
Laukaassa syntynyt Koivistoinen lähti leipurinoppiin Jyväskylään vuonna 1884 ja muutti Helsinkiin 1889, jossa hän piti oma leipomoa 1897–1903. Koivistoinen oli ensimmäinen yötyöstä luopunut leipomoliikkeenharjoittaja. Vuodesta 1909 lähtien Koivistoinen työskenteli leipurina Elannon leipätehtaalla. Rutiinityön ohellä hän oli kiinnostunut leivontatekniikasta kokeillen eri raaka-aineita ja valmistusmenetelmiä.

Koivistoinen liittyi Helsingin Leipomotyöntekijäin ammattiosastoon vuonna 1890 ja toimi sen puheenjohtajana 1899–1909. Vuonna 1899 Koivistoinen teki aloitteen leipurien valtakunnallisen ammattiliiton perustamista. Samana vuonna hän toimi myös leipurien ensimmäisen lakkokokouksen puheenjohtajana. Suomen Leipurityöntekijäin Liitto perustettiin lopulta syyskuussa 1906, jolloin Koivistoinen valittiin sen ensimmäiseksi puheenjohtajaksi. Vuonna 1907 Koivistoinen valittiin myös leipurien edustajaksi vastaperustetutn Suomen Ammattijärjestön keskustoimikuntaan. Hän toimi leipurityöntekijäin liiton puheenjohtajana vuoteen 1913.

Sisällissodan käynnistyessä Koivistoinen liittyi Helsingin punakaartiin. Hän katosi Helsingin taistelun yhteydessä ja julistettiin kuolleeksi 1923. Joidenkin tietojen mukaan Koivistoinen olisi kadonnut jossakin Helsingin ja Keravan välillä.

Lähteet 
 

Suomalaiset ammattiyhdistysjohtajat
Suomen sisällissodan punaiset
Vuonna 1867 syntyneet
Vuonna 1918 kuolleet
See What's on the Inside

See What's on the Inside on Asking Alexandrian seitsemäs studioalbumi, joka julkaistiin 1. lokakuuta 2021.

Kappaleet

Arvostelut 
 Imperiumi: 8+/10
 Soundi:

Lähteet 

Vuoden 2021 albumit
Asking Alexandrian albumit